CELEX: 52009XG0317(01)
Language: lv
Date: 2008-11-27 00:00:00
Title: Padomes secinājumi ( 2008. gada 27. novembris ) par saskaņotu darba stratēģiju un konkrētiem pasākumiem cīņā pret kibernoziedzību

17.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 62/16
            
         Padomes secinājumi (2008. gada 27. novembris) par saskaņotu darba stratēģiju un konkrētiem pasākumiem cīņā pret kibernoziedzību
   (2009/C 62/05)
   EIROPAS SAVIENĪBAS PADOME,
   NORĀDOT, KA
   
               —
            
            
               viens no Eiropas Savienības mērķiem ir pakāpeniski izveidot tiesiskuma, brīvības un drošības telpu, dalībvalstīm vienoti iesaistoties policiju un tiesu iestāžu sadarbībā;
            
         
               —
            
            
               eiropiešu aizsargāšana ir viens no Eiropas pamatuzdevumiem. Attiecīgi Savienībai ir jāspēj konstatēt jaunu formu noziegumi un jāpielāgo darbības tā, lai reakcija būtu ātra;
            
         
               —
            
            
               pēdējos gados nemitīgi ir pieņēmušies skaitā noziedzīgi nodarījumi internetā, kas kļūst aizvien pārvalstiskāks, jo internets likvidē visas robežas;
            
         
               —
            
            
               Tamperē notikušajā Eiropadomes 1999. gada oktobra sanāksmē par prioritāti ir atzīta datornoziegumu un organizētas noziedzības apkarošanas stratēģija. Kopš tā laika tas ir apliecināts ar Eiropas iestāžu, it īpaši Komisijas veikumu, jo tā 2007. gada 22. maijā nāca klajā ar paziņojumu Eiropas Parlamentam, Padomei un Reģionu komitejai “Izstrādājot vispārēju politiku pret kibernoziegumiem” un Pamatlēmumu 2005/222/TI (2005. gada 24. februāris) par uzbrukumiem informācijas sistēmām (1), ko Komisija ir paredzējusi atjaunināt 2009. gadā;
            
         
               —
            
            
               vēlākais līdz 2010. gada 15. septembrim Komisija izvērtēs, kā rit Eiropas Parlamenta un Padomes Direktīvas 2006/24/EK īstenošana datu glabāšanas jomā;
            
         
               —
            
            
               Komisija un Eiropas Padome jau strādā, stiprinot valstu iestāžu un privātā sektora partnerattiecības, lai apkarotu kibernoziegumus;
            
         
               —
            
            
               Komisija nāks klajā ar paziņojumu par turpmākām prioritātēm Eiropas brīvības, drošības un tiesiskuma jomā, kurā būs ieskicēta nākamā ilgtermiņa programma (2010–2014) un kurā būtu jāpievēršas kibernoziegumu apkarošanai;
            
         
               —
            
            
               Padomes pieņemtie secinājumi par attiecīgu valstu mehānismu izveidi, kas ļautu iedarbināt Eiropas platformu, kā ziņot par internetā pamanītiem noziedzīgiem nodarījumiem (2), apliecina nodomu stiprināt tiesībaizsardzības iestāžu sadarbību, nodrošinot tiesībaizsardzības iestāžu aģentūras ar nozīmīgiem un efektīviem resursiem;
            
         
               —
            
            
               visbeidzot, plašas kibernoziegumu apkarošanas programmas izstrāde šķiet vispiemērotākā Savienības līmeņa darba programma, ja mēs ceram rast risinājumus visām problēmām, kas rodas šajā jomā, vai kuras tuvākā nākotnē varētu rasties, un pārraudzīt to īstenošanu.
            
         PADOME
   
               1)
            
            
               UZSKATA, ka ir svarīgi apkarot dažādus kibernoziegumu elementus un aicināt dalībvalstis un Komisiju izstrādāt vienotu darba stratēģiju, ņemot vērā Eiropas Padomes kibernoziegumu konvenciju.
               Tādas stratēģijas mērķim vajadzētu būt — vēl efektīvāk apkarot dažādus noziegumus, kas izdarīti, izmantojot elektroniskus tīklus. Tiem ir dažādas satraucošas formas, piemēram, bērnu pornogrāfija, jebkādu formu seksuāla vardarbība un jebkādi terora akti — kā definēts Pamatlēmumā 2002/475/JAI (2002. gada 13. jūnijs).
               Tai būtu arī jāpalīdz reaģēt uz konkrētu apdraudējumu elektroniskos tīklos (pret informācijas sistēmām vērsti plaša mēroga uzbrukumi).
               Visbeidzot, stratēģijai būtu jāpievēršas tam, kā apkarot parastu formu noziegumus, ko izdara ar interneta starpniecību, piemēram, ar identitāti saistīta krāpniecība, identitātes zādzības, krāpnieciska tirdzniecība, finansiāli noziedzīgi nodarījumi, nelikumīga tirdzniecība internetā, konkrēti, narkotiku un ieroču tirdzniecība.
            
         
               2)
            
            
               UZSKATA, ka meklējot efektīvu reakciju uz tik dažādiem draudiem saistībā ar elektroniskiem tīkliem, ir jāpapildina ar horizontāliem pasākumiem, piemēram —
               
                           a)
                        
                        
                           stiprinātu varas iestāžu un privātā sektora partnerattiecības, lai kopīgi izstrādātu metodes, kā konstatēt un novērst noziedzīgu darbību izraisītus kaitējumus un panākt, lai cietušās puses pārsūtītu tiesībaizsardzības iestādes aģentūrām attiecīgu informāciju par to, cik bieži tās cieš no tādiem noziedzīgiem nodarījumiem. It īpaši ieteicams Komisijai sīki izstrādāt pamatnostādnes, kas ir pieņemtas Pasaules mēroga kibernoziegumu apkarošanas sadarbībai veltītajā konferencē, kas Eiropas Padomes aizgādnībā sanāca 2008. gada 1. un 2. aprīlī, un kuras mērķis bija uzlabot valstu iestāžu un privātā sektora partnerattiecības kibernoziegumu apkarošanā. Tādā sakarā Padome ņem vērā ieteikumus, ar ko šogad Komisijas 25. un 26. septembrī organizētā sanāksmē nāca klajā eksperti, un kas ir doti pielikumā;
                        
                     
                           b)
                        
                        
                           uzlabot zināšanas un attiecīgi iesaistītu ieinteresētu personu mācības, kuras Eiropā ir iesaistītas kibernoziegumu apkarošanā. Konkrēti, vajadzētu izveidot kibernoziegumu apkarošanā iesaistīto policijas priekšnieku tīklu. Tāda ierosme patiesi papildinātu darbu, ko ir sākušas šajā jomā aktīvas ekspertu grupas, kas aplūkos ne tikai nākotnē iespējamus apdraudējumus, bet arī procedūras, kā izvērst steidzamas darbības smagu incidentu gadījumos, darbojoties līdzīgi tai grupai, kas ir izveidota Eiropola aizbildnībā, vai līdzīgi Komisijas izveidotajiem kopīgu pētījumu centriem;
                        
                     
                           c)
                        
                        
                           stiprināt tehnisku un starptautisku sadarbību ar trešām valstīm, kam aizvien biežāk jāsastopas ar šo noziedzības sērgu, kā arī pastiprināti izvērst tehnisku palīdzību;
                        
                     
         
               3)
            
            
               AICINA dalībvalstis un Komisiju no šāda viedokļa ieviest pasākumus, balstoties uz konkrētu gadījumu pētījumiem, it īpaši ņemot vērā tehnoloģijas attīstību, lai sagatavotu instrumentus operatīvam lietojumam, īstermiņā un vidējā termiņā, piemēram —
               
                           a)
                        
                        
                           īstermiņā
                           
                                       —
                                    
                                    
                                       izveidot Eiropas platformu, kur ziņot par internetā veiktiem noziegumiem;
                                    
                                 
                                       —
                                    
                                    
                                       saziņā ar privātuzņēmējiem izstrādāt Eiropas tiesībaizsardzības iestāžu aģentūru un privātuzņēmēju sadarbības nolīguma paraugu;
                                    
                                 
                                       —
                                    
                                    
                                       saskaņā ar iekšzemes likumiem izstrādāt raksturojumu, ko nozīmē identitātes krāpniecība internetā;
                                    
                                 
                                       —
                                    
                                    
                                       izveidot attiecīgu valstu sistēmas un apmainīties ar paraugpraksi kiberpatruļu jomā — tās ir moderns instruments, ar ko apkarot noziegumus internetā, kas ļauj Eiropas mērogā apmainīties ar informāciju par pieņemtām iesaukām saskaņā ar iekšzemes likumiem par datu apmaiņu;
                                    
                                 
                                       —
                                    
                                    
                                       izmantot kopīgas izmeklētāju un izlūku komandas;
                                    
                                 
                                       —
                                    
                                    
                                       rast risinājumu problēmām, ko izraisa pārejas no viena elektroniska tīkla uz citiem un tālsakaru ražojumu priekšmaksas anonimitāte;
                                    
                                 
                     
                           b)
                        
                        
                           vidējā termiņā
                           
                                       —
                                    
                                    
                                       apmainīties ar datiem par mehānismiem, kā dalībvalstīs bloķēt un/vai slēgt bērnu pornogrāfijas vietnes. Pakalpojumu sniedzēji būtu jāaicina izmantot tādus pasākumus. Vajadzības gadījumā Eiropas platforma varētu noderēt par instrumentu, ar ko izstrādāt vienotu melno sarakstu;
                                    
                                 
                                       —
                                    
                                    
                                       atvieglināt attiecīgu valstu tiesībās paredzētu kratīšanu no attāluma, ļaujot izmeklētāju komandām — ar uzņēmējas valsts piekrišanu — ātri piekļūt informācijai;
                                    
                                 
                                       —
                                    
                                    
                                       izstrādāt pagaidu definīcijas noziedzīgu nodarījumu kategorijām un statistikas parametriem, lai veicinātu salīdzināmu statistikas datu vākšanu par dažādu formu kibernoziegumiem, ņemot vērā darbus, ko Eiropas Savienība pašlaik veic šajā jomā.
                                    
                                 
                     
         
               4)
            
            
               AICINA Komisiju izvērtēt panākumus, kas gūti, gatavojoties īstenot iepriekš, 2. un 3. punktā paredzētās darbības. Attiecīgi tā lūdz dalībvalstis to informēt par veikto ieguldījumu.
            
         
               5)
            
            
               AICINA izstrādāt ilgāka termiņa papildu pasākumus, kas ietilptu nākamā ilgtermiņa tiesiskuma, brīvības un drošības jomā pieņemtajā programmā (2010–2014).
            
         
      (1)  OV L 69, 16.3.2005., 67. lpp.
   
   
      (2)  Dok. Nr. 13243/08 ENFOPOL 162 CRIMORG 140.
   
      PIELIKUMS
      
                  1.
               
               
                  Tiesībaizsardzības iestādes un privātais sektors (1) būtu jāaicina iesaistīties operatīvas un stratēģiskas informācijas apmaiņā, stiprinot spējas konstatēt un apkarot jaunu tipu kibernoziegumus. Tiesībaizsardzības iestādes būtu jāaicina informēt pakalpojumu sniedzējus par kibernoziegumu tendencēm.
               
            
                  2.
               
               
                  Dalībvalstis ir konkrēti aicinātas izveidot standartizētas sistēmas uzticamai, operatīvai un stratēģiskai tiesībaizsardzības iestāžu un privātā sektora informācijas apmaiņai. Svarīgākās minētās sistēmas sastāvdaļas ietver šādas struktūras un procedūras —
               
            
                  3.
               
               
                  Pastāvīgi kontaktpunkti — pastāvīgus tiesībaizsardzības iestāžu kontaktpunkti un līdzīgas privātā sektora struktūras — būtu jāizveido, lai uzlabotu lūgumu un atbilžu skaidrību un efektivitāti. Līdzīgām privātā sektora struktūrām būtu arī jānodrošina pakalpojumi pirms un pēc parastā darba laika, lai reaģētu uz steidzamiem tiesībaizsardzības iestādes lūgumiem. Tiesībaizsardzības iestādēm un privātam sektoram būtu jāvienojas par to, kā izprast apzīmējumu “steidzams”.
               
            
                  4.
               
               
                  Privātais sektors un tiesībaizsardzības iestādes no sniegto pakalpojumu un veikto darbību viedokļa ir aicinātas cita citai palīdzēt izglītības, mācību un citāda atbalsta ziņā.
               
            
                  5.
               
               
                  Lūguma standartveidlapa — attiecīgu valstu līmenī un, ja iespējams, attiecībās ar trešām valstīm, tiesībaizsardzības iestādēm vajadzētu standartizēt un strukturēt veidlapas, ko lieto, sūtot lūgumus un reaģējot uz lūgumiem. Privātam sektoram būtu jālieto otra veidlapa, reaģējot uz tiesībaizsardzības iestādes lūgumiem. Lūgumi no tiesībaizsardzības iestādes būtu jāsūta rakstiski, vēlams datorizēti, un tajā jābūt šādai informācijai —
                  
                              —
                           
                           
                              atsauces numuram
                           
                        
                              —
                           
                           
                              atsaucei uz tiesisko pamatu
                           
                        
                              —
                           
                           
                              konkrēti norādītam, kādi dati ir lūgti
                           
                        
                              —
                           
                           
                              laika joslai
                           
                        
                              —
                           
                           
                              informācijai, kā pārbaudīt lūguma avotu
                           
                        
            
                  6.
               
               
                  Lūguma prioritātes līmenis — Tiesībaizsardzības iestādēm un privātam sektoram ir jāvienojas par sistēmu, kā noteikt privātam sektoram sūtīto tiesībaizsardzības iestāžu lūgumu prioritātes.
               
            
                  7.
               
               
                  Tiesībaizsardzības iestādēm un privātam sektoram būtu uzmanīgi jāizturas pret izmaksām, sastādot un reaģējot uz lūgumiem. Procedūras būtu jāizstrādā, ņemot vērā tādu darbību finanšu sekas, un būtu jāņem vērā problēmas, ko rada izmaksu atmaksājumi vai godīgas kompensācijas attiecīgām pusēm.
               
            
                  8.
               
               
                  Eiropas Komisija, dalībvalstis un ieinteresētas privātā sektora personas ir aicinātas atvieglināt paraugprakses apmaiņu ar 1. līdz 7. punktu saistītos jautājumos, lai tuvinātu attiecīgu valstu mehānismus un pamazām izveidotu ES līmeņa sistēmu apmaiņai ar operatīvu un stratēģisku informāciju.
               
            
         (1)  Termins 'privātais sektors' attiecas ne tikai uz privātā sektora uzņēmējsabiedrībām, bet arī citām attiecīgām ieinteresētām personā informācijas un saziņas tehnoloģiju nozarē (information and communication technologies industry – ICT), un ietver arī datorapdraudējumu reakcijas komandas (computer emergency response teams – CERT).